నేరేళ్ల ఆంజనేయులు

నేరేళ్ల ఆంజనేయులు తెలంగాణ రాష్ట్రానికి చెందిన రాజకీయ నాయకుడు. ఆయన ఎల్లారెడ్డి  నియోజకవర్గం నుండి మూడుసార్లు ఎమ్మెల్యేగా ప్రాతినిధ్యం వహించాడు.

జననం, విద్యాభాస్యం 
నేరేళ్ల ఆంజనేయులు తెలంగాణ రాష్ట్రం, కామారెడ్డి జిల్లా, గాంధారి మండలం, గాంధారి గ్రామంలో 3 జులై 1953లో జన్మించాడు. ఆయన బీఎస్సీ వరకు చదువుకున్నాడు.

రాజకీయ జీవితం
నేరెళ్ల ఆంజనేయులు 1981లో ఎల్లారెడ్డి పంచాయతీ సమితి కో–ఆప్షన్‌ సభ్యుడిగా తన రాజకీయ జీవితాన్ని ప్రారంభించి టీడీపీలో చేరాడు. ఆయన 1987లో గాంధారి సహకార సంఘం చైర్మన్‌గా, 1988లో గాంధారి సర్పంచ్‌గా, గాంధారి సోసైటీ చైర్మన్‌గా, ఎన్‌డీసీసీబీ డైరెక్టర్‌గా, గాంధారి సర్పంచ్‌లఫోరం మండల ఉపాధ్యక్షుడిగా వివిధ హోదాల్లో పని చేశాడు. ఆంజనేయులు 1989లో జరిగిన ఆంధ్రప్రదేశ్ శాసనసభ ఎన్నికల్లో ఎల్లారెడ్డి నియోజకవర్గం నుండి టీడీపీ అభ్యర్థిగా పోటీ చేసి తొలిసారి ఎమ్మెల్యేగా అసెంబ్లీకి ఎన్నికయ్యాడు. ఆయన 1994, 1999లో జరిగిన ఎన్నికల్లో వరుసగా గెలిచి హ్యాట్రిక్‌ సాధించాడు.

నేరెళ్ల ఆంజనేయులు 1998లో ప్రభుత్వ విప్‌గా పని చేశాడు. ఆయన 2001లో ఆంధ్రప్రదేశ్ రాష్ట్ర సివిల్‌ సప్లయ్‌ చైర్మన్‌గా పని చేసి, 2002 నుండి 2004 వరకు సాంకేతిక విద్యాశాఖ మంత్రిగా పని చేశాడు. ఆయన 2009లో టీడీపీని విడి కాంగ్రెస్ పార్టీలో చేరి, సెప్టెంబర్ 2018లో తెలంగాణ రాష్ట్ర సమితి పార్టీలో చేరాడు.

మూలాలు

కామారెడ్డి జిల్లా నుండి ఎన్నికైన ఆంధ్రప్రదేశ్ శాసన సభ్యులు
కామారెడ్డి జిల్లా రాజకీయ నాయకులు
తెలంగాణ రాష్ట్ర సమితి రాజకీయ నాయకులు